**OPĆINA GRADEC**

**OBRAZLOŽENJE PRORAČUNA OPĆINE GRADEC ZA 2025. GODINU SA PROJEKCIJAMA ZA 2026. I 2027. GODINU**

**1.UVOD**

* 1. **ZAKONSKA OSNOVA**

Proračun Općine Gradec za 2025. godinu i projekcije za 2026. i 2027. godinu izrađeni su u skladu sa Zakonom o proračunu (''Narodne novine'' broj 144/21) i pratećim podzakonskim propisima: Pravilnikom o proračunskim klasifikacijama (NN 26/10, 120/12 i 1/20) i Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19, 108/20 i 144/21), kao i sukladno Zakonu o financiranju jedinica lokalne i područne (regionalne) samouprave (NN 127/17, 138/20, 151/22 i 114/23) te drugim propisima koji uređuju proračunsko planiranje. Kod izrade proračuna koristili smo i Upute za izradu proračuna jedinica lokalne i područne (regionalne) samouprave za razdoblje 2025. - 2027. godine iz studenog 2024. godine. Temeljem Zakona o pravu na pristup informacijama (NN 25/13, 85/15, 69/22) proveden je postupak javnog savjetovanja.

**1.2. PRORAČUNSKE KLASIFIKACIJE**

U skladu sa Zakonom o proračunu, Proračun Općine Gradec iskazuje sve prihode, primitke, rashode i izdatke prema proračunskim klasifikacijama:

- Organizacijska (razdjel, glava, proračunski korisnik)

- Ekonomska (razred, skupina, podskupina, odjeljak, osnovni račun) –

proračun se usvaja na 2. razini (skupina), dok se u primjeni izvršava 5. razina

- Funkcijska (prema namjeni)

- Lokacijska (prema teritorijalno definiranim cjelinama)

- Programska (program, aktivnost i/ili projekt)

- Izvori financiranja

Poseban naglasak stavljen je na klasifikaciju prema izvorima financiranja usklađenjem prihoda i rashoda iz svakog izvora financiranja: ✓ Izvor 1 – OPĆI PRIHODI I PRIMICI ✓ Izvor 3 – VLASTITI PRIHODI ✓ Izvor 4 – PRIHODI ZA POSEBNE NAMJENE ✓ Izvor 5 – POMOĆI ✓ Izvor 7 – PRIHODI OD PRODAJE IMOVINE ✓ Izvor 8 – NAMJENSKI PRIMICI OD ZADUŽIVANJA I FINANCIJSKE IMOVINE. Navedeni izvori su prikazani u prvoj razini dok se izvori financiranja u proračunu utvrđuju na drugoj razini.

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE GRADEC ZA 2025. GODINU PLANIRANI SU U IZNOSU OD 4.880.000,00 EURA.**

**PRIHODI I PRIMICI**

**Prihodi poslovanja** Općine Gradec za 2025. godinu planirani su u iznosu od 3.923.000,00 eura, a čine ih **prihodi od poreza** planirani u iznosu od 950.000,00 eura, **pomoći iz inozemstva i od subjekata unutar općeg proračuna** planirani su u iznosu od 2.602.000,00 eura, **prihodi od imovine** u iznosu od 67.000,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 177.700,00 eura, **prihodi od prodaje proizvoda i robe te pruženih usluga i prihodi od donacija** planirani u iznosu od 124.300,00 eura, dok su **kazne, upravne mjere i ostali prihodi** planirani u iznosu od 2.000,00 eura.

**Prihodi od prodaje nefinancijske imovine** planirani u iznosu od 7.000,00 eura za prihode od **prodaje neproizvedene dugotrajne imovine**.

**Vlastiti izvori (ukupan donos manjka iz prethodnih godina)** planirani u iznosu od 950.000,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE**  **2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **1.929.853,85** | **4.107.300,00** | **3.923.000,00** | **4.113.000,00** | **4.008.000,00** |
| **61** Prihodi od poreza | 824.855,16 | 745.000,00 | 950.000,00 | 1.000.000,00 | 1.050.000,00 |
| **63** Pomoći iz inozemstva i od subjekata unutar općeg proračuna | 800.940,76 | 2.976.000,00 | 2.602.000,00 | 2.712.000,00 | 2.567.000,00 |
| **64** Prihodi od imovine | 25.764,98 | 67.000,00 | 67.000,00 | 67.000,00 | 67.000,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 165.855,30 | 193.000,00 | 177.700,00 | 187.700,00 | 177.700,00 |
| **66** Prihodi od prodaje proizvoda i robe te pruženih usluga, prihodi od donacija te povrati po protestira | 109.471,88 | 124.300,00 | 124.300,00 | 144.300,00 | 144.300,00 |
| **68** Kazne, upravne mjere i ostali prihodi | 2.965,77 | 2.000,00 | 2.000,00 | 2.000,00 | 2.000,00 |
| **7 Prihodi od prodaje nefinancijske imovine** | **0,00** | **7.000,00** | **7.000,00** | **7.000,00** | **7.000,00** |
| **71** Prihodi od prodaje neproizvedene dugotrajne imovine | 0,00 | 7.000,00 | 7.000,00 | 7.000,00 | 7.000,00 |
| **9 Vlastiti izvori** | **0,00** | **650.000,00** | **950.000,00** | **0,00** | **0,00** |
| Manjak iz prethodnih godina | 0,00 | 650.000,00 | 950.000,00 | **0,00** | **0,00** |

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE**  **2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **1.103.474,98** | **1.628.800,00** | **2.115.000,00** | **2.098.000,00** | **2.045.000,00** |
| **31** Rashodi za zaposlene | 312.463,54 | 402.600,00 | 522.400,00 | 547.400,00 | 542.400,00 |
| **32** Materijalni rashodi | 559.367,32 | 919.100,00 | 1.102.200,00 | 1.094.200,00 | 1.084.200,00 |
| **34** Financijski rashodi | 2.675,14 | 8.000,00 | 7.000,00 | 7.000,00 | 7.000,00 |
| **35** Subvencije | 10.735,80 | 12.000,00 | 12.000,00 | 12.000,00 | 12.000,00 |
| **36** Pomoći dane u inozemstvo i unutar općeg proračuna | 0,00 | 10.000,00 | 10.000,00 | 10.000,00 | 10.000,00 |
| **37** Naknade građanima i kućanstvima na temelju osiguranja i druge naknade | 95.771,13 | 124.600,00 | 155.000,00 | 158.000,00 | 155.000,00 |
| **38** Ostali rashodi | 122.462,05 | 152.500,00 | 306.400,00 | 269.400,00 | 234.400,00 |
| **4 Rashodi za nabavu nefinancijske imovine** | **194.224,42** | **3.077.000,00** | **2.735.000,00** | **1.915.000,00** | **1.405.000,00** |
| **42** Rashodi za nabavu proizvedene dugotrajne imovine | 187.979,68 | 2.901.000,00 | 2.494.000,00 | 1.774.000,00 | 1.224.000,00 |
| **45** Rashodi za dodatna ulaganja na nefinancijskoj imovini | 6.244,74 | 176.000,00 | 241.000,00 | 141.000,00 | 181.000,00 |
| **5 Izdaci za financijsku imovinu i otplate zajmova** | **39.939,28** | **58.500,00** | **30.000,00** | **20.000,00** | **30.000,00** |
| **54** Izdaci za otplatu glavnice primljenih kredita i zajmova | 39.939,28 | 58.500,00 | 30.000,00 | 20.000,00 | 30.000,00 |
| **9 Vlastiti izvori** | **592.215,17** | **0,00** | **0,00** | **87.000,00** | **535.000,00** |
| Višak iz prethodnih godina | 592.215,17 | 0,00 | 0,00 | 87.000,00 | 535.000,00 |

**Rashodi poslovanja**

**Rashodi poslovanja Općine Gradec za 2025. godinu planirani su u iznosu od 2.115.000,00 eura, a čine ih:**

1. Rashodi za zaposlene planirani u iznosu od 522.400,00 eura,
2. Materijalni rashodi planirani u iznosu od 1.102.200,00 eura,
3. Financijski rashodi planirani u iznosu od 7.000,00 eura,
4. Subvencije planirane u iznosu od 12.000,00 eura,
5. Pomoći dane u inozemstvo i unutar općeg proračuna planirane u iznosu od 10.000,00 eura,
6. Naknade građanima i kućanstvima na temelju osiguranja i druge naknade planirane u iznosu od 155.000,00 eura,
7. Ostali rashodi planirani u iznosu od 306.400,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 2.735.000,00 eura, a čine ih:**

1. Rashodi za nabavu proizvedene dugotrajne imovine planirani u iznosu od 2.494.000,00 eura,
2. Rashodi za dodatna ulaganja na nefinancijskoj imovini planirani u iznosu od 241.000,00 eura.

**Izdaci za financijsku imovinu i otplate zajmova planirani u iznosu od 30.000,00 eura**

Izdaci za otplatu glavnice primljenih kredita i zajmova Općine Gradec za 2025. godinu planirani su u iznosu od 30.000,00 eura.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Gradec sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 PREDSTAVNIČKA I IZVRŠNA TIJELA**

**GLAVA 00101 PREDSTAVNIČKA I IZVRŠNA TIJELA**

**Program 1000 Javna uprava i administracija - 134.900,00 eura**

Općina Gradec je za **materijalne rashode i naknade vijećnicima** iz proračuna izdvojila 18.900,00 eura, za **proračunsku pričuvu** planirano je 1.000,00 eura, a za **aktivnosti održavanja izbora** 40.000,00 eura.

Za **redovan rad izvršnog tijela – načelnik** izdvaja se 74.000,00 eura, od toga za:

* Plaće za zaposlene (načelnica) 55.000,00 eura
* Doprinose za obvezno zdravstveno osiguranje (načelnica) 10.000,00 eura
* Dnevnice za službeni put u zemlji (načelnica) 1.000,00 eura
* Seminare, savjetovanja, simpozije (načelnica) 2.000,00 eura
* Naknade za korištenje priv. automobila u službene svrhe (načelnica) 6.000,00 eura

Za **rashode protokola (vijenci, cvijeće, svijeće i slično)** ponovno se izdvaja 1.000,00 eura.

**Program 1001 Javna uprava i administracija - 2.500,00 eura**

Za **političke stranke** planiran je iznos od 2.500,00 eura dok je za **Savjet mladih** izdvojeno 1.000,00 eura

**Program 1002 Promidžba Općine - 12.000,00 eura**

Za **promidžbu Općine** planirano je 3.000,00 eura, za **promidžbeni materijal** 4.000,00 eura dok je za **godišnje izdanje glasila Gradečki vjesnik** izdvojeno 5.000,00 eura.

**RAZDJEL 002 JEDINSTVENI UPRAVNI ODJEL**

**GLAVA 00202 JEDINSTVENI UPRAVNI ODJEL**

**Program 1000 Upravljanje imovinom - 418.000,00 eura**

Iz proračuna je za **materijalne rashode u Mjesnim odborima** izdvojeno 2.000,00 eura, a za **uređenje i održavanje društvenih domova** 11.000,00 eura (2.000,00 eura za električnu energiju, 1.000,00 eura za plin, 1.000,00 eura za opskrbu vodom a 7.000,00 eura za usluge tekućeg i investicijskog održavanja). Za **uređenje groblja u Gradecu** planirano je 11.000,00 eura dok je za **uređenje groblja u Cugovcu** izdvojeno 10.000,00 eura.

Za **uređenje autobusne čekaonice** je iz proračuna izdvojeno 10.000,00 eura, **za uređenje općinskih ruševnih objekata** planirano je 2.000,00 eura, dok se za **uređenje i održavanje društvenih domova** izdvaja 120.000,00 eura.

Ponovno se izdvaja i **za izgradnju Kulturnog centra** i to u iznosu od 42.000,00 eura, za troškove nadzora, geodetske usluge i ostale troškove vezane za **izgradnju tržnice** izdvaja se 10.000,00 eura, a za **izgradnju tržnice** u Gradecu 200.000,00 eura.

**Program 1001 Blagdansko uređenje Općine - 3.300,00 eura**

Za **uređenje okoliša u centru Gradeca** izdvajamo 2.000,00 eura, a za **blagdansko ukrašavanje općine** 1.300,00 eura.

**Program 1000 Javna uprava i administracija - 398.100,00 eura**

Za **redovan rad Jedinstvenog upravnog odjela** planirano je 131.100,00 eura, od toga za:

* Plaće za zaposlene 100.000,00 eura
* Darovi - uskrsnica, božićnica, nagrada 4.000,00 eura
* Regres za godišnji odmor 1.600,00 eura
* Sistematski pregledi zaposlenih 1.500,00 eura
* Doprinosi za obvezno zdravstveno osiguranje 15.000,00 eura
* Dnevnice za službeni put u zemlji 1.000,00 eura
* Naknada za prijevoz na posao 2.000,00 eura
* Naknada za korištenje privatnog automobila u službene svrhe 3.000,00 eura
* Otpremnine 2.000,00 eura
* Službena, radna i zaštitna odjeća i obuća 1.000,00 eura.

Za **materijalne rashode i rashode** za usluge izdvaja se 256.400,00 eura (za otplatu glavnice primljenih zajmova od državnog proračuna, za seminare, savjetovanja i simpozije, za uredski materijal, literaturu, za materijal i za sredstva za čišćenje i održavanje, za električnu energiju, plin i opskrbu vodom, za usluge telefona, telefaksa, interneta, za usluge odvjetnika i pravnog savjetovanja, za sudske pristojbe, javnobilježničke pristojbe, grafičke i tiskarske usluge, usluge kopiranja i uvezivanja, za poštarinu, za ugovore o djelu, članarine te sve druge nespomenute rashode).

Za **opremanje ureda JUO** planirano je 11.000,00 eura i to 10.000,00 eura za računala i računalnu opremu i 1.000,00 eura za ostalu uredsku opremu.

**Program 1003 Gradnja komunalne infrastrukture - 564.000,00 eura**

Za **izgradnju, asfaltiranje i modernizaciju nerazvrstanih cesta** ovoga puta izdvajamo 187.000,00 eura, nastavlja se i s projektom **izgradnje Centra Gradeca – nogostup i parkiralište**, a za isto je predviđeno 20.000,00 eura, za **izgradnju nogostupa** ponovno se izdvaja 304.000,00 eura, dok je za **uređenje dječjih igrališta** planirano je 7.000,00 eura.

**Program 1004 Javna rasvjeta - 28.000,00 eura**

Za **izgradnju javne rasvjete** planirano je 28.000,00 eura za naknadu za energetsku uslugu.

**Program 108 Projekt širokopojasni Internet - 3.000,00 eura**

Za **izgradnju širokopojasne telekomunikacijske infrastrukture** planirano je 3.000,00 eura za širenje širokopojasne mreže.

**Program 1009 Projekt uvođenja javne optičke linije - 15.000,00 eura**

Za **projekt uvođenja javne optičke linije** je Općina Gradec iz proračuna ponovno izdvojila 15.000,00 eura.

**Program 1000 Održavanje komunalne infrastrukture - 323.000,00 eura**

Općina Gradec svake godine iz proračuna izdvaja sredstva za održavanje komunalne infrastrukture, te je u novoj godini namijenila sredstva za:

* **Održavanje javne rasvjete** 18.000,00 eura
* **Zimsku službu** 20.000,00 eura
* **Održavanje javnih površina** 28.000,00 eura
* **Održavanje nerazvrstanih cesta** 115.000,00 eura
* **Održavanje vodovodne mreže** 10.000,00 eura
* **Prometnu signalizaciju** 1.000,00 eura
* **Održavanje poljskih puteva** 7.000,00 eura
* **Odvodnju atmosferskih voda** 14.000,00 eura
* **Podizanje komunalnog standarda Općine Gradec nabavkom kopača za grabe** 30.000,00 eura
* **Troškove održavanja tržnice** **u Gradecu** 80.000,00 eura.

**Program 1000 Prostorno uređenje i unapređenje stanovanja - 28.000,00 eura**

Za **projekt e-planovi** (izradu) je u proračun uvršten iznos od 28.000,00 eura.

**Program 1003 Geodetsko - katastarska izmjera na području Općine Gradec - 7.000,00 eura**

Za **geodetsko - katastarsku izmjenu** ponovno je izdvojeno 7.000,00 eura.

**Program 1000 Razvoj gospodarstva i poljoprivrede - 32.000,00 eura**

Nastavlja se s **potporama u poljoprivredi**, a za isto je planiran iznos od 12.000,00 eura (7.000,00 eura za subvencije poljoprivrednicima i 5.000,00 eura za subvencioniranje analize tla u suradnji s Fakultetom u KŽ).

Za **Izmjene i dopune Programa raspolaganja državnim poljoprivrednim zemljištem** na području Općine Gradec izdvaja se 1.000,0 eura, za izradu **strateške dokumentacije – Strategija razvoja Općine Gradec** 10.000,00 eura, dok je za **izradu Smart City strategije** izdvojeno 9.000,00 eura (za izradu projektne dokumentacije).

**Program 1000 Zaštita okoliša - 117.500,00 eura**

Za **rentu Gradu Vrbovcu za odlaganje smeća na Beljavinama** planirano je 10.000,00 eura, za **zaštitu okoliša od lešina i životinja lutalica** izdvaja se 32.000,00 eura (1.000,00 eura za zbrinjavanje lešina i dr., 1.000,00 eura za mikročipiranje pasa i sterilizaciju kuja i 30.000,00 eura za smještaj pasa u skloništu).

Za **zbrinjavanje komunalnog otpada** izdvojeno je 1.000,00 eura, za **sufinanciranje nabave komunalne opreme** 10.000,00 eura, a za **izgradnju Reciklažnog dvorišta** 40.000,00 eura.

Za **sanaciju divljih deponija** planirano je 15.000,00 eura, za **ostale komunalne usluge** (sanaciju odlagališta smeća Beljavine) izdvojeno je 6.000,00 eura, a za **poticajnu naknadu za smanjenje količine miješanog otpada** 3.500,00 eura.

**Program 1000 Zaštita i spašavanje - 50.900,00 eura**

**Tekuće donacije Vatrogasnoj zajednici Gradec** planirane su u iznosu od 40.000,00 eura, za **tekuće donacije za civilnu zaštitu** izdvojeno je 4.000,00 eura, za **javnu ovlast i redovnu djelatnost Crvenog križa i djelovanja službe traženja** 5.900,00 eura, a za **aktivnosti zaštite od elementarnih nepogoda** 1.000,00 eura.

**Program 1000 Kulturno i turističko promicanje Općine - 37.100,00 eura**

Kako bi se sačuvala kultura i tradicija našeg kraja, iz proračuna su izdvojena sredstva za:

* **Aktivnosti IFD-a Ogranak Seljačke sloge** u iznosu od 3.000,00 eura
* **Aktivnosti Dana Općine 14.09.** u iznosu od 12.000,00 eura
* **Aktivnosti informiranje i promidžbe putem Radio Vrbovca** u iznosu od 3.000,00 eura
* **Aktivnosti Uskrsnih običaja Gradečkog kraja** u iznosu od 7.000,00 eura
* **Aktivnost VIS-a Gratia** u iznosu od 1.500,00 eura
* **Manifestaciju Mačkare u gradečkom kraju** 1.600,00 eura.

**Program 1000 Socijalna skrb - 122.000,00 eura**

Za **brigu o starijim osobama i umirovljenicima** planirano je 35.000,00 eura, a za **provođenje natalitetnih mjera** 15.000,00 eura. Za **brigu o socijalno ugroženim skupinama** 45.000,00 eura (12.000,00 eura za pomoć za prehranu učenika, 8.000,00 eura za sufinanciranje bilježnica i ostalih obrazovnih materijala, 2.000,00 eura za pomoć za troškove energije, 5.000,00 eura za pomoć za lijekove, prehranu i odjeću, 10.000,00 eura za kom. troškove i dr. pomoći, 1.000,00 eura za troškove sahrane, 3.000,00 eura za priključke za branitelje na kom. infrastrukturu, te 4.000,00 eura za ogrjev).

Za **sufinanciranje zdravstvene zaštite** planirano je 14.000,00 eura (11.000,00 eura za deratizaciju i dezinsekciju, a 3.000,00 eura za sufinanciranje T2 tima hitne med. pomoći).

Za **sufinanciranje logopedske terapije** izdvaja se 7.000,00 eura, za **financiranje rehabilitacije djece s poteškoćama i teškoćama u razvoju** 1.000,00 eura, za **sufinanciranje prijevoza osoba sumnjive smrti** 2.000,00 eura, dok je za **projekt Crvenog križa socijalnog karaktera** izdvojeno 3.000,00 eura (za redovnu djelatnost).

**Program 1000 Programi potpora u obrazovanju - 50.000,00 eura**

**Sufinanciranje prijevoza učenika i studenata** planirano je u iznosu od 13.000,00 eura, a za **blagdanske darove djeci** izdvaja se 2.000,00 eura.

Za **donacije Osnovnoj školi** predviđen je iznos od 1.000,00 eura, za **stipendije i školarine** 17.000,00 eura, a za **potpore učenicima srednjih škola** 17.000,00 eura.

**Program 1000 Razvoj sporta i rekreacije - 75.000,00 eura**

Za **tekuće donacije sportskim klubovima** u novoj 2025. godini je izdvojeno 60.000,000 eura, dok se za **uređenje sportskih objekata** izdvaja 15.000,00 eura.

**Program 1000 Razvoj civilnog društva - 12.500,00 eura**

Za **civilne udruge kulturnog, humanitarnog, socijalnog i gospodarskog karaktera** planirano je 4.000,00 eura, a za **ostale tekuće donacije lovačkim društvima** 8.500,00 eura.

**Program 1000 Financiranje predškolskog odgoja - 10.400,00 eura**

Za **financiranje predškolskog odgoja** izdvaja se 1.500,00 eura, za blagdanske darove djeci 1.000,00 eura, za **sportske aktivnosti za djecu predškolske dobi** predviđen je iznos os 7.900,00 eura.

**Program 1000 Zaštita spomenika kulture - 1.589.000,00 eura**

**Sanacija i prenamjena biskupskog dvorca u Gradecu** planirana je u iznosu od 1.582.000,00 eura, a **za sanaciju i uređenje župne crkve Ranjenog Isusa u Gradecu** 4.000,00 eura.

Za **sanaciju i uređenje Samostana sestara milosrdnica u Gradecu** izdvaja se 1.000,00 eura, dok je za **uređenje kapelica** predviđen iznos od 2.000,00 eura.

**Program 1000 Upravljanja imovinom - 127.000,00 eura**

Za **uređenje općinske zgrade** izdvaja se 15.000,00 eura, za **projekt energetske učinkovitosti u javnom zgradarstvu** 100.000,00 eura, a za **solarizaciju javnih zgrada** 8.000,00 eura.

Za **legalizaciju općinskih objekata** planiran je iznos od 3.000,00 eura, a za **naknadu za zadržavanje nezakonito izgrađenih zgrada u prostoru** 1.000,00 eura.

**Program 1000 Strategija razvoja turizma - 54.000,00 eura**

Za **izradu Strategije razvoja turizma** planirano je 14.000,00 eura, za **projekt Cikloturizam u Općini Gradec** 5.000,00 eura (za razvoj i unapređenje biciklističkih ruta), a za **potporu radu Turističke zajednice područja Prigorsko-Moslavačko zeleno srce** 35.000,00 eura.

**Program 1000 Sustav vodoopskrbe i odvodnje - 202.000,00 eura**

Za **Izgradnju dionica javne vodoopskrbe za naselja koje nisu u obuhvatu RVS-Zagreb istok** izdvaja se 100.000,00 eura, a za **kapitalne pomoći VIOZŽ za izgradnju vodovoda** 102.000,00 eura.

**GLAVA 00270 DJEČJI VRTIĆ**

**Program 1000 Financiranje predškolskog odgoja - 509.800,00 eura**

Za **financiranje redovne djelatnosti Dječjeg vrtića DIN-DON** planirano je 509.800,00eura (za plaće za zaposlene, doprinose, naknade, darove, regrese, za materijal i sredstva za čišćenje i održavanje, za namirnice, plin, električnu energiju, opskrbu vodom, za ugovore o djelu, za seminare, savjetovanja, simpozije, za usluge tekućeg i investicijskog održavanja, za računalne usluge, intelektualne usluge, usluge čišćenja, pranja i slično, za opremu ali i za sve druge nespomenute rashode).

ZAVRŠNO

Prijedlog Proračuna Općine Gradec za 2025. godinu polazi od raspodjele raspoloživih financijskih sredstava na programe koji će osigurati adekvatnu kvalitetu u pružanju postojećih javnih usluga, s naglaskom na demografske mjere, kao i povećanje komunalnog standarda, te se stoga predlaže Općinskom vijeću usvajanje Prijedloga Proračuna Općine Gradec za 2025. godinu sa projekcijama za 2026. i 2027. godinu.